b'\n_START_ARTICLE_\nJebel Sinjar\n_START_PARAGRAPH_\nJebel Sinjar (arabisk: \xd8\xac\xd8\xa8\xd9\x84 \xd8\xb3\xd9\x86\xd8\xac\xd8\xa7\xd8\xb1 , ogs\xc3\xa5 Sinjarfjellene eller Shengar/Shengal-fjellene; kurdisk: \xda\x86\xdb\x8c\xd8\xa7\xdb\x8c \xd8\xb4\xd9\x87\xe2\x80\x8c\xd9\x86\xda\xaf\xd8\xa7\xd9\x84/\xd8\xb4\xd9\x87\xe2\x80\x8c\xd9\x86\xda\xaf\xd8\xa7\xd8\xb1) er fjellrygg i guvernementet Ninawa i nordvestlige Irak, skj\xc3\xb8nt med aller vestligst tipp i Syria. De ligger n\xc3\xa6r byen Sinjar i distriktet av samme navn. Dette er de eneste fjellene p\xc3\xa5 slettelandet mellom elvbene Khabur (i Syria) og Tigris._NEWLINE_Fjellene er for det meste befolket av  yazidier som \xc3\xa6rer fjellene og anser at deres h\xc3\xb8yeste topp, som er p\xc3\xa5 1463 moh, er der Noas Ark kom til hvile etter Syndfloden._NEWLINE_I august 2014 flyktet rundt 40.000 yazidier opp i fjellene etter at styrker fra militsh\xc3\xa6ren Den islamske staten Irak og Levanten (ISIL) hadde angrepet byen Sinjar.'